Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6166

304. cikk A feldolgozott gyümölcs- és zöldségtermékek piacának közös szervezéséről szóló 516/77/EGK rendelet 3. cikkében meghatározott támogatási intézkedések előnyeiből részesülő termékek esetében a következő rendelkezéseket alkalmazzák Portugáliában: 1. A 238. cikkben említett árösszehangolás érdekében történő első lépésig az 516/77/EGK rendelet 3b. cikkében említett minimálárat a következők alapján állapítják meg: – a feldolgozásra szánt termékre vonatkozó korábbi nemzeti szabályozás értelmében Portugáliában meghatározott ár, vagy – ilyen ár hiányában a feldolgozásra szánt termék termelőinek Portugáliában fizetett ár, amelyet egy meghatározandó reprezentatív időszak során regisztráltak. 2. Ha az 1. pontban említett minimálár: – a közös árnál alacsonyabb, akkor a portugáliai árat a csatlakozást követő minden egyes gazdasági év kezdetén a 238. cikkben meghatározott eljárásoknak megfelelően módosítják, – a közös árnál magasabb, akkor Portugáliára vonatkozóan a csatlakozáskor elfogadják a közös árat. 3.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes